open-index/open-wikipedia-markdown huggingface dataset:
אקסהיביציוניזם

**אֶקְסְהִיבִּיצְיוֹנִיזְם** הוא דפוס התנהגות בו אדם משתוקק לחשוף את אבריו האינטימיים בפומבי, ומפיק הנאה מכך. על פי ה-DSM, המגדיר המקובל של הפרעות הנפש, נחשב דפוס התנהגות זה לפאראפיליה, אם הוא נמשך מעל שישה חודשים ומהווה הפרעה משמעותית לתפקוד היומיומי התקין של האדם.

אקסהיביציוניזם עשוי להתבטא בצורות שונות, חלקן באופן שנתפס כשלילי ואף כמאיים על האנשים מולם נעשה הדבר (למשל אוננות מול עוברי אורח), וחלקן באופן שלא נועד להיתפס כמאיים על האחרים (כגון חשיפה רגעית ("flashing") של איברים אינטימיים מול קהל הנהוגה לעיתים במסגרת חגיגות "מרדי גרא" השנתיות בניו אורלינס).

בישראל אין חוק האוסר התערטלות אך יש סעיפים בחוק העונשין המתייחסים למעשים מגונים בפומבי, גרימת מטרד ציבורי והתנהגות מגונה במקום ציבורי.

## ראו גם
* מונינג
* דיק פיק

## קישורים חיצוניים

* Exhibitionism, באתר Forensic Psychiatry
* חוק העונשין בנושא עבירות מין בישראל, תשל"ז 1977
* 

## הערות שוליים

קטגוריה:הפרעות נפשיות והתנהגותיות
קטגוריה:עירום
קטגוריה:פאראפיליה
סלט ולדורף

שמאל|ממוזער|250px|סלט ולדורף
**סלט ולדורף** (באנגלית: **Waldorf salad**) הוא סלט המכיל תפוחים, אגוזי מלך, סלרי ומיונז. גרסאות מודרניות יותר מכילות אננס ברוטב מיונז. נהוג להגיש את הסלט על מצע של עלי חסה.

## היסטוריה
סלט זה נוצר לראשונה בשנת 1896 במלון וולדורף-אסטוריה שבניו יורק על ידי רב-המלצרים של המלון אוסקר צ'ירקי. 
אגוזי המלך לא היו בסלט המקורי והם נוספו מאוחר יותר. אננס הוא גיוון מסוף המאה ה-20.

### אזכורים בקולנוע ובטלוויזיה
"סלט ולדורף" הוא שמו של פרק מהסדרה הבריטית: "המלון של פולטי" (Fawlty Towers), בה מבקש תייר חם-מזג מארצות הברית כי יכינו עבורו את הסלט, אולם צוות המלון לא מצליח לעמוד במשימה על אף ניסיונות רבים. באזיל פולטי, המנהל של המלון, מודיע לתייר כי: "בדיוק אזלו לנו הוולדורפים".

## ראו גם
* סלט פירות

## קישורים חיצוניים

* מתכון

קטגוריה:ערכים שבהם תבנית בריטניקה אינה מתאימה
ולדורף
קטגוריה:מאכלי תפוחים
מארוס

**מארוס** (ערבית: **ماروس**) היה יישוב ערבי כ-7 קילומטרים צפונית לצפת, בנפת צפת, שנחרב במלחמת העצמאות. היישוב מזוהה כמצוי במקום שבו שכן בעבר יישוב יהודי קדום בשם מרות.

## היסטוריה
בשנת 1596, בתקופה העות'מאנית בארץ ישראל, נמנו בכפר 176 תושבים. 
במאה ה-19 התיישבו במקום מוסלמים מצפון אפריקה. בתקצ"ט הם הציעו למכור את אדמתם למשה מונטפיורי. הכפר נפגע מרעידת האדמה שהייתה בארץ ישראל בשנת 1927. הכפר סיפק את צורכי המים שלו ממעיין "עין אבו זמלא" שנבע בשטחו.

על פי סקר הכפרים שהתקיים בשנת 1945 הוערכה אוכלוסיית היישוב ב-80 נפש שחלשו על למעלה מ-3,000 דונם.

היישוב, שנמצא כארבעה קילומטרים ממערב לאיילת השחר, השתתף בלחימה נגד ישראל במלחמת העצמאות. תושביו עזבו את המקום לאחר כיבושו בידי חטיבת כרמלי במבצע חירם, והאזור הפך לשטח אימונים של צה"ל.

## ממצאים ארכאולוגיים

בשנת 1981 נערכו במקום חפירות ארכאולוגיות ביוזמתו ובראשותו של הארכאולוג צבי אילן. באתר מרות. על פי הממצאים הארכאולוגיים, התקיים במקום יישוב יהודי ברציפות מהתקופה הביזנטית ועד תחילת תקופת האימפריה העות'מאנית. באתר התגלו בית כנסת, בית מדרש, מקווה טהרה ועוד.

## לקריאה נוספת
* עירית זהרוני, "דרך ארץ - חרס ואדם", הוצאה לאור משרד הביטחון, 
* "אוצרות גנוזים בגליל" - "טבע וארץ", גיליון 285, צבי אילן
* צבי אילן, "מרות - ישוב מבוצר מתקופת המלחמה הרומאים בגבול הצפון", **ארץ ישראל** יז, החברה לחקירת ארץ-ישראל ועתיקותיה, תשמ"ד 1984, עמ' 141–146.

## קישורים חיצוניים

* 

## הערות שוליים

קטגוריה:הגליל העליון: קהילות ויישובים ערביים שנחרבו במלחמת העצמאות
קטגוריה:יישובים ערביים המשמרים שם עברי
קטגוריה:יישובים שהוקמו במאה ה-16
אנה גווארה

**אנה גבריאלה גווארה אספינוזה** (בספרדית: **Ana Gabriela Guevara Espinoza**; נולדה ב-4 במרץ 1977 בנוגלס, מקסיקו) היא אתלטיקאית מקסיקנית. היא אלופת עולם (פריז 2003) וסגנית אלופה אולימפית (אתונה 2004) בריצת 400 מטר. בעלת התוצאה התשיעית בכל הזמנים (48.89 שניות).

## ביוגרפיה
במשחקים הפאן-אמריקאיים שנערכו בוויניפג, קנדה בשנת 1999 השיגה גווארה את מדליית הזהב הראשונה שלה בתחרות בינלאומית בריצת 400 מטר בתוצאה של 50.91 שניות.

באולימפיאדת סידני (2000) סיימה גווארה במקום החמישי בריצת 400 מטר בתוצאה של 49.96 שניות.

באליפות העולם שנערכה באדמונטון, קנדה בשנת 2001 זכתה גווארה במדליית ארד בריצת 400 מטר, בתוצאה של 49.97 שניות.

בשנת 2002 זכתה גווארה בליגת הזהב, בכל שש התחרויות בריצת 400 מטר, כמו הישאם אל גרוז' ממרוקו (ריצת 1500 מטר), מריון ג'ונס מארצות הברית (ריצת 100 מטר) ופליקס סאנצ'ז מהרפובליקה הדומיניקנית (ריצת 400 מטר משוכות) וארבעתם התחלקו בפרס מיליון דולר (כל אחד מהם קיבל 250,000 דולר).

במשחקים הפאן-אמריקאיים שנערכו בסנטו דומינגו, הרפובליקה הדומיניקנית בתחילת אוגוסט 2003 הגנה גווארה על תוארה וזכתה במדליית זהב שנייה בריצת 400 מטר בתוצאה של 50.36 שניות.

### אירוע השיא
שלושה שבועות לאחר מכן, באליפות העולם שנערכה בפריז, צרפת זכתה גווארה במדליית זהב בריצת 400 מטר בשיא אישי חדש, שיא מקסיקו חדש ותוצאת השנה בעולם של 48.89 שניות.

באולימפיאדת אתונה (2004) נשאה גווארה את דגל מקסיקו בטקס הפתיחה. במשחקים עצמם היא זכתה במדליית כסף בריצת 400 מטר בתוצאה של 49.56 שניות. בנוסף, היא סיימה במקום ה-11 בריצת שליחות 4x400 מטר בתוצאה של 3:27.88 דקות.

באליפות העולם שנערכה בהלסינקי, פינלנד בשנת 2005 זכתה גווארה במדליית ארד בריצת 400 מטר בתוצאה של 49.81 שניות.

במשחקים הפאן-אמריקאיים שנערכו בריו דה ז'ניירו, ברזיל בשנת 2007 הגנה גווארה על תוארה וזכתה במדליית זהב פעם שלישית ברציפות בריצת 400 מטר בתוצאה של 50.34 שניות. בנוסף, היא זכתה במדליית כסף בריצת שליחות 4x400 מטר בתוצאה של 3:27.75 דקות.

בינואר 2008 פרשה גווארה מאתלטיקה.

## קישורים חיצוניים

## הערות שוליים

קטגוריה:אצניות
קטגוריה:אתלטיות מקסיקניות
קטגוריה:אלופות עולם באתלטיקה
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת אתונה (2004)
קטגוריה:זוכות מדליית כסף אולימפית ממקסיקו
קטגוריה:מקסיקניות שנולדו ב-1977
קטגוריה:מקסיקנים שנולדו ב-1977
מוראביה

ממוזער|300px|מיקומה של מורביה בתוך האיחוד האירופי
ממוזער|דגל מוראביה
**מוראביה** (בצ'כית: **Morava**, , גרמנית: **Mähren**, ) היא חבל הארץ המזרחי של צ'כיה. זהו אזור היסטורי, שאין לו מעמד רשמי כלשהו בתוך הרפובליקה הצ'כית. מקורו של השם הוא בנהר המוראבה. עיר הבירה של החבל היא ברנו, העיר השנייה בגודלה בצ'כיה.

## גאוגרפיה
מוראביה שוכנת ברוב חלקו של השליש המזרחי של מדינת צ'כיה. בצפון גובל חבל מוראביה בגבול פולין ובחבל שלזיה הצ'כית; במזרח גובל החבל במדינת סלובקיה; בדרום באוסטריה ובמערב בבוהמיה. גבולו הצפוני של החבל תחום בהרי הסודטים ההופכים להרי הקרפטים במזרח. נתיבו המתפתל של נהר טאיה (Thaya או Dyje) יוצר את גבולו הדרומי של החבל עם אוסטריה, באזור זה הוכרזה שמורת טבע משני עברי הנהר.

## אוכלוסייה
תושבי מוראביה הם ברובם נוצרים קתולים, המדברים בדיאלקטים מקומיים של השפה הצ'כית. במפקד מ-1991 הגדירו 1.36 מיליון תושבים את עצמם כמוראבים מבחינה לאומית, ואילו במפקד מ-2001 ירד המספר ל 380 אלף, והיתר הגדירו עצמם כצ'כים. שאלת קיומו של לאום מוראבי נפרד עולה לעיתים, אך אין לה מימד פוליטי חריף.

## היסטוריה
תולדות הארץ שזורות באלה של בוהמיה, שכנתה ממערב, המהווה את החלק העיקרי השני של צ'כיה של היום. מקורה של האוכלוסייה הנוכחית בהתיישבות של קבוצות סלאביות שהגיעו למקום בתקופת המאה החמישית לספירה. בימי הביניים הייתה מוראביה לפרקים מדינה עצמאית (מרקיזות מוראביה), לפרקים יחידת משנה אוטונומית בדרגות עצמאות שונות ולבסוף חלק מהקיסרות ההבסבורגית.

לאחר פירוק אוסטריה-הונגריה ב-1918 נעשתה חלק מצ'כוסלובקיה, ועם פירוקה ב-1993 נעשתה חלק מן הרפובליקה הצ'כית.

## יהדות מוראביה
יהדות מוראביה (מעהרין) הייתה קהילה יהודית עתיקה שהתקיימה כיחידה מובחנת במרחב האשכנזי עד התפרקות האימפריה האוסטרית.

לקהילות יהדות מוראביה היה מבנה ארגוני מסודר, שלושה אזורים ("גלילים") ושבע קהילות מרכזיות: אונגריש ברוד, בוסקוביץ, הלישוי, טרייביטש, לייפניק, ניקלשבורג ו. רב המדינה היה הסמכות העליונה בכל ענייני הקהילות, ובדרך כלל נבחר לתפקיד זה רבה של ניקלשבורג שהייתה הקהילה החשובה ביותר במוראביה. עד ראשית המאה ה-18 נבחרו הרבנים לקדנציות של 3 ו-8 שנים, והמינוי היה צריך לקבל חידוש בתום כל תקופת כהונה. אך מאז בחירתו של רבי דוד אופנהיים בשנת 1701 כרב המדינה לכל ימי חייו, שונה המנהג וכל הרבנים שאחריו נבחרו אף הם לכהונה לכל ימי חייהם.

הגוף העליון שניהל את ענייני יהדות מוראביה, היה ועד שהורכב מרבני שבע הקהילות הגדולות ושישה "ראשי מדינה". כל אחד משלושת גלילות מוראביה, היה יכול לבחור שני אנשים לתפקיד ראש המדינה, ופעם בשלוש שנים התכנס ועד המדינה וקיבל החלטות נחוצות באשר להנהגת יהדות מוראביה בשנים הבאות. לוועד המדינה היו סמכויות אוטונומיות מוכרות מטעם השלטונות, ונוהלי העבודה שלו אושרו בידיהם ולא ניתן היה לחרוג מחוקי הוועד שאושרו. ישיבות מוראביה, שפעלו עד אמצע המאה ה-19 (והיו כמעט האחרונות במרכז אירופה), היו מרובות וחשובות. תקנה קהילתית מ-1610 קבעה שכל קהילה שיש בה שלושים בעלי-בתים צריכים להחזיק ישיבה של שישה בחורים לפחות.

## קישורים חיצוניים

* 
* 
* 
* 
* 

## הערות שוליים

קטגוריה:צ'כיה: גאוגרפיה
קטגוריה:אירופה: אזורים
קטגוריה:מקומות שעל שמם כוכב לכת מינורי
קטגוריה:מוראביה
גנרל

[שמאל|ממוזער|100px|דרגת גנרל ב[צבא ארצות הברית]]
**גנרל** היא דרגה צבאית בכירה, ובדרך כלל הבכירה ביותר, ברוב צבאות העולם.

הדרגה החלה להופיע לראשונה עם התהוות הצבאות המקצועיים במאה ה-17, והיא גזורה מהמילה הלטינית generalis - כללי; כלומר, הקצין בעל הדרגה הזאת הוא קצין "כללי", המפקד על יחידות מסוגים שונים (חיל רגלים, תותחנים, פרשים) ביחד. הדרגה המקבילה לגנרל ברוב ציי העולם היא אדמירל.

בכוחות המזוינים של ארצות הברית זו הדרגה השלישית בבכירותה (הדרגה מעליה היא גנרל הצבא, והבכירה ביותר היא גנרל הצבאות). דרגה זו מעונדת בארבעה כוכבים ועל כן נקראת בלשון פחות רשמית **גנרל ארבעה כוכבים**. החל מ-1953, עם פרישתו של עומר בראדלי, זו הדרגה הגבוהה ביותר בפועל בכוחות המזוינים של ארצות הברית.

בצה"ל אין דרגה מקבילה לדרגת גנרל. הדרגה הנמוכה ממנה היא דרגת לוטננט גנרל שמקבילה לדרגה הגבוהה ביותר בצה"ל, רב-אלוף. אלופים בצה"ל מכונים לעיתים בסלנג "גנרלים".

## ראו גם
* גנרל ארמייה - הדרגה המקבילה לגנרל בצבא רוסיה ובצבאות אחרים
* פילדמרשל / מרשל - דרגה מעל גנרל, גנרל ארמייה ומקבילותיהן
* גנרל הצבא - דרגה מעל גנרל (ארצות הברית)
* גנרל הצבאות - דרגה מעל גנרל הצבא (ארצות הברית)
* דרגות הכוחות המזוינים של ארצות הברית

## קישורים חיצוניים

*[הגנרלים של [מלחמת העולם השנייה]]
*[ידיעות על גנרלים של [הכוחות המזוינים של ארצות הברית]]
* 
* 

קטגוריה:דרגות גנרל
פיטשט

**פִּיטֵשְׁט** (ברומנית: **Piteşti**, באלפבית פונטי בינלאומי: ****) היא הבירה והעיר הגדולה ביותר במחוז ארג'ש בחבל מונטניה שברומניה. העיר משמשת כצומת מסילות ברזל חשוב ושוכנת בין הדנובה ובין הרי הקרפטים, בהתחברות הנהר ארג'ש עם הדנובה. בעיר נמצאות שתי אוניברסיטאות, והיא משמשת מרכז שיווק חשוב בתעשיית הרכב, ובפרט נמצא בה מרכז של דאצ'יה.

העיר בת 187,000 תושבים לפי מפקד 2002 אך מאז מספר תושבי העיר פוחת והולך.

בעיר פועלת קבוצת הכדורגל ארג'ש פיטשט המשחקת בליגת העל הרומנית בכדורגל, ולה אצטדיון ניקולה דוברין. בעיר פועלות גם קבוצת הכדורסל מוניציפל פיטשט וקבוצת כדורעף נשים.

## היסטוריה
ההנחה היא שהעיר מיושבת כבר מהתקופה הפרה-היסטורית, אך היא מוזכרת לראשונה במקורות במאה ה-14. העיר שימשה כמרכז מסחר ושירותים עבור תושבי ושליטי ולאכיה, עד המאה ה-18.

מהמאה ה-19 עד מלחמת העולם השנייה הייתה פיטשט מרכז פוליטי חשוב של המפלגה הליברלית הלאומית ברומניה ומקום המגורים העיקרי של בני משפחת ברטיאנו.

בתקופת מלחמת העולם השנייה, ב-12 בספטמבר 1941 הוטלה חובת סימון על 350 יהודי העיר.

בתקופת שלטון הקומוניסטים ברומניה הייתה פיטשט מרכז לדיכוי פוליטי של מתנגדי המשטר, ובכלא פיטשט הנודע נערכו ניסויים בשטיפת מוח בשנות ה-50 של המאה ה-20.

## ערים תאומות

* 

## קישורים חיצוניים

* 
* 
* 

קטגוריה:רומניה: ערים
מהנדס עיר

250px|ממוזער|שמאל|מפת תכנון עיר
**מהנדס עיר** או **מהנדס רשות מקומית** הוא תפקיד ברשות מקומית. בישראל, תפקיד מהנדס העיר שואב את סמכותו מחוק הרשויות המקומיות (מהנדס רשות מקומית), התשנ"ב-1991. את התפקיד מאייש לרוב אדם שבמקצועו הוא אדריכל ומתכנן ערים, אולם בישראל מהנדסי עיר רבים הם גם מהנדסים אזרחיים. 

מהנדס הרשות המקומית הוא הסמכות המקצועית בתחום תפקידיו, שבו נכללים:
* תכנון העיר - כמעט אף פעם לא נעשה על ידי מהנדס העיר עצמו אלא על ידי משרדים פרטיים הנבחרים במכרז ומבצעים עבודה זו לטובת הרשות המקומית.
* הפיקוח והרישוי על הבנייה בעיר.
* הבנייה הציבורית - מבני הציבור השייכים לרשות המקומית.
* העבודות הציבוריות המבוצעות על ידי רשות מקומית או מטעמה - ובזאת כל עבודות התשתית (כבישים, ביוב, תאורת רחוב וכו').

## קישורים חיצוניים
* האתר של איגוד מהנדסי ערים
* חוק התכנון והבניה - Architecture.org.il
* 

*
קטגוריה:מקצועות ההנדסה
קטגוריה:שלטון מקומי בישראל
קטגוריה:מהנדסים
קטגוריה:מתכנני ערים
קטגוריה:גאוגרפיה עירונית ישראלית
אבקת פלאש

**אבקת פלאש**, היא תערובת פירוטכנית הניצתת במהירות ויוצרת אור חזק ומכאן שמה. משמשת בעיקר בתעשיית הפירוטכניקה ובתעשיית הקולנוע לשם יצירת פיצוצים. בעבר שמשה לשם הפקת הבזקי אור (פלאש) בצילום.

אבקות פלאש מכילות מרכיבים שונים אך המשותף לכולן שהן מכילות חומר מחמצן מוצק- (Oxidizing agent) וחומר מתכתי המשמש כחומר הדלק לבעירה. תהליך הבעירה יוצר ריאקציה כימית של חמצון המתכת על ידי המחמצן וכך נוצרת בעירה אינטנסיבית ואנרגטית (משתחרר חום רב וכן הבזק אור). יש צורך לדאוג לשילוב נכון בין חומרי בעירה וחמצן.

המרכיבים הנפוצים באבקות פלאש הם אבקת אלומיניום ואשלגן פרכלורט. לעיתים מוסיפים גופרית להעלאת רגישות החומר.

קיימות גם אבקות פלאש בהרכבים אחרים. דוגמה לאלה היא אבקת פלאש המורכבת מגופרית ומאבקת אבץ, שפעולתה מבוססת על תגובת חמצון-חיזור בין שני החומרים. אבקה זו פולטת אור ירוק.
* שימוש נרחב בתעשיית הסרטים, כדי ליצור פיצוצים מרשימים אך חלשים.
* שימוש נרחב ביצור זיקוקים בתעשייה הפירוטכנית.
* רוב הנפצים הפשוטים (ולרוב מיוצרים ומופצים בצורה לא חוקית) מבוססים על אבקת פלאש.
* שימוש צבאי ברימוני הלם.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חומרי נפץ
קטגוריה:ציוד צילום
פלאש
סלט יווני

ממוזער|סלט יווני מחוץ ליוון. הפטה מוגשת בקוביות, ונעשה שימוש נדיב בהרבה בבצל.
**סלט יווני** או **סלט חוריאטיקי** (ביוונית: **χωριάτικη σαλάτα**; כלומר "סלט כפרי" או "סלט של כפריים") הוא סלט פופולרי מהמטבח היווני.

## הכנה
הסלט כולל ירקות הנפוצים ביוון (בדרך כלל עגבניות, מלפפונים ובצלים) בחיתוך גס, ופרוסות עבות או קרעים של גבינת פטה (שמשמעות שמה ״פרוסה״) וזיתים (בדרך כלל קלמטה). הסלט מתובל בשמן זית, חומץ בן יין ואורגנו מיובש. בחלק מהאזורים מוסיפים גם פלפלים. באיים הדודקאנסיים נהוג להוסיף צלפים כבושים.

שמו של הסלט יצא למרחוק, וכיום הוא נפוץ בגרסאות שונות גם באירופה, בישראל ובארצות הברית. בארצות שונות מוסיפים לעיתים לסלט רכיבים נוספים שאינם כלולים בגרסה היוונית המקורית, כגון חסה וקרוטונים. מחוץ ליוון, גבינת הפטה לרוב לא מוגשת בפרוסה אחת עבה, אלא בקוביות קטנות ולעיתים גם מפוררת מעל הסלט.

בניגוד לגרסאות האורבניות של הסלט, החוריאטיקי היווני המקורי מבוסס על פשטות ומוצרי יסוד משובחים הזמינים לכפריים (ומכאן שמו). החתיכות גדולות וגסות. הוא אינו נחשב למנה בפני עצמו, אלא מלווה בדרך כלל מנות אחרות במטבח היווני, ומוגש כמנת פתיחה לצד לחם. הסלט מתובל בעדינות בגלל כמות המלח הרבה שבזיתים ובפטה, ושמן הזית הוא תיבולו העיקרי.

## ראו גם
* סלט בולגרי

## קישורים חיצוניים

* מתכון - אתר כאן נעים
* מתכון - אתר פתיתים
* מתכון (אנגלית)

קטגוריה:המטבח היווני
קטגוריה:המטבח הקפריסאי
יווני
קטגוריה:מאכלי ירקות
סלט קיסר

**סלט קיסר** (באנגלית: **Caesar salad**) הוא סלט מקסיקני מפורסם. נקרא על שמו של ממציאו האיטלקי - צ'זרה קרדיני (Cesare Cardini). שמו עוּברת מאנגלית ל"קיסר".

## היסטוריה
הסלט הומצא בשנת 1924 על ידי השף צ'זרה קרדיני שהיה מהגר מאיטליה. לקרדיני הייתה מסעדת שף בטיחואנה במקסיקו, אף שהוא עצמו התגורר בסן דייגו שבקליפורניה.

ישנן מספר גרסאות לאופן יצירת הסלט, שהנפוצה בהן מספרת שב-4 ביולי בשל העומס הרב על המסעדה אזל המזון במטבח המסעדה, וקרדיני, שלא רצה לאכזב קבוצה של כוכבי קולנוע שהגיעו למסעדה, יצר סלט ממה שהיה במטבח באותה עת.

בשל הפופולריות הרבה של הסלט מייד לאחר יצירתו, משפחת קרדיני החלה לשווק את הסלט באמצעות מכירת רוטב לסלט זה ברשתות השיווק.

סלט זה נפוץ במדינות רבות בעולם ובארצות הברית הוא מכונה "מלך הסלטים".
בגלל שמו נפוצה במדינות רבות האמונה השגויה כי הסלט הומצא על ידי יוליוס קיסר או הוכן עבורו.

מסעדת "הוטל סזר" (Hotel César) מגישה את הסלט בגרסתו המקורית עד היום.
כיום נהוג להגיש את הסלט במסעדות יוקרה כאשר הסלט מוכן לעיני הסועדים.

## רכיבים
הסלט כלל חסה ערבית, קרוטונים עשויים עם שום, מיץ לימון, שמן זית, גבינת פרמזן, ביצה נאה או שלוקה קלות, פלפל שחור ורוטב ווסטרשייר.

תוספות למתכון המקורי יכולות לכלול חרדל, אבוקדו, עגבנייה, בייקון, שבבי שום, אנשובי ואף בשר עוף או פירות ים.

## סכנות באכילת הסלט
כיום ידוע כי אכילת הסלט המוכן על פי המתכון המקורי עלולה לגרום להרעלת מזון מהחיידק סלמונלה, בשל השימוש בביצים נאות. יש המוותרים על הביצים, או משתמשים בביצים שבושלו במשך זמן קצר.

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קיסר
קטגוריה:המטבח האמריקאי
קטגוריה:מאכלים הקרויים על שם אישים
קטגוריה:מאכלי ביצים
קטגוריה:מאכלי ירקות
עברון

**עֶבְרוֹן** הוא קיבוץ ליד נהריה שהוקם על ידי השומר הצעיר, ומשתייך לתנועת הקיבוץ הארצי. נקרא על שם היישוב המקראי עברון ששכן בנחלת שבט אשר.

## היסטוריה
קיבוץ עברון הוקם ב-1936 על מגרש בן דונם ורבע בנהריה (במקום שבו נמצא כיום בי"ס ויצמן), על ידי קבוצה של כ-10 חברי קיבוץ גבעת ברנר יוצאי גרמניה שביקשו לבנות קיבוץ חדש. בתחילת 1937 הצטרף אליהם גרעין של כ-20 חברי השומר הצעיר מפולין, והקבוצה מנתה כ-30 חברים. ללא אדמה לעבד, היה עברון בשנים אלו מעין קיבוץ עירוני, שחבריו וחברותיו עבדו בניקיון בתים, בבניין, כעגלונים, וכפועלים מזדמנים בחוות בנהריה. ב-1938, בעקבות המרד הערבי הגדול ננטש מפועליו משק "עין שרה" של משפחת ליברמן בקרבת נהריה (היכן שכיום נמצא קניון הצפון נהריה) וחברי הקבוצה נתבקשו לאייש 35 דונם מהמקום כדי לעבוד בו ולשמור עליו. בתקופה זו הצטרפו לקיבוץ גרעינים מטרנסילבניה ומבולגריה. ביולי 1943, עת חגגה הקבוצה שבע שנים, מנתה הקבוצה 103 חברים ו-20 ילדים. באוקטובר 1945 עלתה הקבוצה, שמנתה אז 134 מבוגרים ו-47 ילדים, לנקודת הקבע שהשתרעה על שטח של כ-1600 דונם.

בראשית שנות ה-40 היה עברון בסיס של הפלמ"ח ומקום מסתור למעפילים.

בשנת 2008 הוחל בהליך הפרטה של הקיבוץ, אך נותרו במקום מוסדות השירות המשותפים: חדר-אוכל, מכבסה, מערכת החינוך, הבריאות והרווחה, וחיי התרבות.
 
במקום יש עתיקות: שרידי יישוב, שרידי כנסייה עם רצפת פסיפס מהתקופה הביזנטית וקטע מאמת מים לעכו מהתקופה העות'מאנית.

בקיבוץ נמצא מפעל "ברמד" למכשירי אוטומציה ובקרה להשקיה (בשיתוף הקיבוצים סער, משמר העמק, וגלעד), וכן שדות, מטעים בהם מגדלים אבוקדו ולימונים, לולי פטם, ואתר הטמנת פסולת, ובסמוך אליו מפעל למיחזור פסולת. 

בקיבוץ נמצא גם מועדון ספורט "קאנטרי גן עברון", הכולל מכון כושר, בריכת שחייה עם מתקני ג'קוזי וסאונות, ומגרשי ספורט וטניס.

ילדי הקיבוץ מתחנכים בבית הספר היסודי "גוונים" בעין המפרץ, ובתיכון האזורי "בית חינוך אופק" הנמצא בקיבוץ, בו מתחנכים ילדים מהקיבוצים והיישובים באזור.

בקיבוץ ישנם שני מוזיאונים פעילים, "מוזיאון קיבוץ של פעם" על ראשית ההתיישבות במקום, ו"מוזיאון לארכאולוגיה" הכולל ממצאים היסטוריים שונים שנמצאו באזור הקיבוץ.

## בני קיבוץ ידועים
* חייקה גרוסמן
* דניאל סבג
* בתיה קריסטל
* עמרי חורש
* גבי זהר
* אפרת בן צור

## קישורים חיצוניים

* 
* עברון, באתר הרשות לפיתוח הגליל
* סיפור מקומי קיבוץ עברון - סיפורו של קיבוץ עברון מסע בזמן, ארכיון דיגיטלי קהילתי
* מיכאל יעקובסון: סיבוב בחדר האוכל ובאולם התרבות בקיבוץ עברון, באתר 'חלון אחורי', 15 בדצמבר 2022
* 

## הערות שוליים

*
קטגוריה:יישובים שהוקמו ב-1945
קטגוריה:קיבוצים
קטגוריה:קיבוצי הקיבוץ הארצי
קטגוריה:יישובים בתקופת היישוב
קטגוריה:ישראל: יישובים הקרויים על שם יישוב קדום
קטגוריה:קיבוצים במחוז הצפון
תקווה

ממוזער|תקווה
[ממוזער|המילה תקווה על [מיצב אומנותי בהפגנה למען שחרור החטופים במהלך מלחמת חרבות ברזל]]

**תקווה** היא ציפייה להתרחשות דבר טוב, אמונה שדבר חיובי יקרה בעתיד טוב יותר מההווה. היא כוללת רגש של ציפייה ורצון להתרחשותו של דבר מה, החל מדברים חומריים כמו רצון להשיג חפץ מסוים או להגיע לסטטוס של עושר, וכלה בתקווה לדברים רוחניים יותר כמו השגת אהבה, מערכות יחסים טובות, טוב ואושר.

שורש המילה העברית, קו"ה, מקביל למילה האכדית quu, לחכות, לארמית קְוָא ולערבית קַוִיַ, להיות חזק; יש המקשרים זאת עם המילה 'קו', כמחבר בין העבר לעתיד, דרך ההווה: .

ישנו הבדל בין אמונה שהיא תחושה שמשהו יתרחש, לבין תקווה שהיא עצם השאיפה לטוב, בלי נגיעה של המציאות והריאליות. "גם כשנראה שאפסו הסיכויים – לא מתה התקווה" ו"אפילו חרב חדה מונחת על צווארו של אדם אל ימנע עצמו מן הרחמים" הן שתי אמירות המדגימות תקווה. בתקווה מתגלמת השאיפה של האדם לעולם טוב או שונה.

## בתרבות האנושית
במיתולוגיה היוונית הואנשה התקווה. כשפתחה פנדורה את תיבת פנדורה יצאו ממנה כל הרעות בעולם למעט התקווה. לכאורה היוונים החשיבו את התקווה למסוכנת, אבל ללא התקווה שתלווה את כל הצרות האנושות התמלאה בייאוש. כשפנדורה חזרה לתיבה ושחררה ממנה גם את התקווה, הייתה הקלה גדולה.

חוסר תקווה הוא ייאוש. בדתות מסוימות, למשל בנצרות, נחשב הייאוש לחטא. ביהדות מודגש פתרון לייאוש, למשל בפסוק בתהילים: . דוגמה קיצונית היא אמרתו של רבי נחמן מברסלב, .

בהמנון התנועה הציונית, "התקווה" (שיסודו בשירו "תקוותנו" של המשורר נפתלי הרץ אימבר), אשר נקבע כהמנון מדינת ישראל, מובעת תקווה לחזור לארץ ישראל לאחר אלפיים שנות גלות, למשל במילים: "הַתִּקְוָה בַּת שְׁנוֹת אַלְפַּיִם".

על פי תאוריית השלבים של הפסיכולוג אריק אריקסון, בשלב הראשון של הילדות, בשלב הינקות, ישנו קונפליקט שמתעורר אצל התינוק בין אמון בסיסי לחשדנות בסיסית. בצליחה תקינה של שלב זה, הוא אמור ללמוד לפתח תקווה, כאשר הוא מקווה שאמו תחזור שוב למרות שהיא איננה לידו עכשיו.

## התקווה ביהדות ובהגות היהודית
יסודות התקווה נטועים עמוק בספרות הנבואה: 'ויש תקוה לאחריתך, נאום ה', ושבו בנים לגבולם' (ירמיהו לא טז). התקווה נתפסת ביהדות כמרכיב מהותי של נפשו של האדם וקשורה לקיומו בעולם הזה: 'כל זמן שאדם חי יש לו תקווה. מת - אבדה תקוותו' (ירושלמי, ברכות יג, עב). על פי חז"ל כאשר אובדת התקוה, למעשה החיים באים לקצם. עם זאת, ביהדות קיימת אמונה שבעולם הבא יפוצה אדם על סבלותיו בעולם הזה, ותקוה זו מסייעת לאדם להתגבר עליהם.

בתלמוד מובא שחזקיהו המלך חלה ונטה למות. בא אליו ישעיהו הנביא לבקרו, ואמר לו שהוא ימות: "ויאמר אליו: כה אמר ה', צו לביתך, כי מת אתה ולא תחיה!". לאחר דין ודברים ביניהם, אמר ישעיהו שלא יעזור לו דבר כי "כבר נגזרה עליך גזירה". בשלב זה חזקיהו ענה לישעיהו:  (בבלי ברכות, י, עא). חזקיהו לא התייאש, התפלל, והחלים ממחלתו לחמש עשרה שנים נוספות של מלכות.

מושג התקוה קשור למושגים של משיח ושל אמונה. ואולם הרמן כהן חלק על כך, ותפס את התקוה כמנותקת ממושג המשיח וכבעלת זיקה לאלמוות.

## ראו גם
* אינטרס

## לקריאה נוספת
* זאב לוי, **תקוה**. בתוך, ארתור א. כהן ופול מנדס-פלור (עורכים), אברהם שפירא (עורך המהדורה העברית), **לקסיקון התרבות היהודית בזמננו: מושגים, תנועות, אמונות**, עם עובד, תל אביב, תשנ"ג, 1986. עמ' 569–575.
* 
* הרב יונתן זקס, **[https://rabbisacks.org/שיג-ושיח/בחוקתי/הולדת-התקווה/ הולדת התקווה].** שיג ושיח, מגיד, תשע"ט.

## קישורים חיצוניים

* .
* 
* 	

## הערות שוליים

קטגוריה:רגשות
הרי ירושלים

[250px|ממוזער|שמאל|[עין נקובא וברקע מבשרת ציון, הרי ירושלים]]
[250px|ממוזער|שמאל|נוף [טרסה|טרסות בנחל רבידה, הרי ירושלים]]
**הרי ירושלים** הוא אזור גאופוליטי הררי ומבותר במרכז ארץ ישראל, באזור העיר ירושלים. בהגדרתם הרשמית, הרי ירושלים הם החלק מהרי יהודה הנכלל בתוך פרוזדור ירושלים, ובתוך הקו הירוק, אך לעיתים מכלילים בו גם אזורים שמחוצה לו. המונח הרי ירושלים הוא יותר מונח גאופוליטי, שבא לתאר את החלק של הרי יהודה שנמצא בתוך הקו הירוק, מאשר מונח גאוגרפי.

בתוכנית החלוקה של האו"ם (1947), נכלל חלק מפרוזדור ירושלים בשטח המדינה הערבית העתידית, וחלקו בשטח הבינלאומי שכלל את ירושלים. במהלך מלחמת העצמאות כבשה חטיבת הראל את האזור, מה שנתן למדינת ישראל אחיזה באזור ההר, דרך גישה לירושלים ואת השטח ששימש לבניית מערב העיר ירושלים.

גובהם הממוצע של הרי ירושלים הוא כ-650 מטרים מעל פני הים. ההרים הם שלוחות מקבילות היורדות מבמת ההר הגבוהה (800 מטר) של ירושלים, כיוונן מזרח-מערב, וביניהן נחלי אכזב הזורמים מערבה. מדרונותיו תלולים, ואין בו כמעט במת הר ושטחים מישוריים. את האזור מנקז אחד הנחלים הגדולים במרכז, נחל שורק, שבתוך העמק שלו עוברת מסילת הרכבת הישנה מיפו לירושלים. יובליו הגדולים בתחום הרי ירושלים הם נחל רפאים ונחל כסלון.

השטחים הפתוחים בהרי ירושלים משופעים בשרידי חקלאות קדומה, הכוללים שרידי מתקנים החצובים בסלע או בנויים מאבני שדה, ובהם טרסות, שומרות, גתות יין, בתי בד, מחצבות, בורות מים, כבשני סיד, שבילים ועוד. מתחם לדוגמה, הכולל מטעי זית, גפן, תאנה, שקד ורימון, שוחזר באזור הסטף.

## פסגות בולטות בהרי ירושלים
[ממוזער|שמאל|250px|מסלול הליכה העובר ליד [בית החולים הדסה עין כרם]]

## יישובים באזור

## שרפות
שריפות יער הן תופעה נפוצה בהרי ירושלים. בשנים 1987–2009 התרחשו בהרי ירושלים כ־4,000 אירועי שרפה, אם כי מרבית השרפות כילו שטח קטן מ־100 דונם. לפי הערכה, שרפה גדולה (נזק ל־6,000 דונם לפחות) מתרחשת אחת ל־12 שנים בממוצע, ושרפה של 1,500 דונם מתרחשת אחת לארבע שנים בממוצע. שרפות בולטות אחדות:
* השרפה בשער הגיא (1995) – פרצה ב־2 ביולי 1995 והתחוללה בחלק המערבי של הרי ירושלים וכילתה קרוב ל־20,000 דונם של יער נטוע וחורש טבעי בהרי ירושלים ובפארק יצחק רבין. הייתה זו השרפה הגדולה ביותר בתולדות ישראל עד לשרפה בכרמל בדצמבר 2010.
* השרפה בהרי ירושלים (2016) – פרצה ב־25 בנובמבר 2016, כחלק מגל שרפות בישראל באותה עת, ושרפה מעל 14,000 דונמים של יער.
* השרפה בהרי ירושלים (2021) – פרצה ב־15 באוגוסט 2021 ושרפה כ־11,000 דונמים של יער.
* השרפות בהרי ירושלים (2025) - פרצה ב-23 באפריל 2025 וגרמה לנזק רב.

## גלריה

קובץ:IHM נחל שורק.jpeg|נחל שורק
קובץ:NahalRefaimNearMountGioraJan272023 01.jpg|נחל רפאים
קובץ:Wadi alnar.jpg|נחל קדרון
קובץ:NahalKtalav02 ST 06.jpg|נחל קטלב
קובץ:עין חמד מעיין 6.jpg|עין חמד
קובץ:Ramat Beit Shemesh A.jpg|בית שמש
קובץ:View of Kibbutz Tzora.jpg|יער צרעה
קובץ:ISR-2013-Aerial-Jerusalem-Temple Mount 02.jpg|הר הבית


## לקריאה נוספת
* מנחם מרקוס, **הרי ירושלים: סקר נוף ומסלולי טיול**, הוצאת מעריב, 1993.

## קישורים חיצוניים

*טיולים בהרי ירושלים - רשימת כ-35 אתרי טבע מוכרזים ומסלולי טיולים בהרי ירושלים, מתוך "טבע ונופים בישראל".
*
*מוטי קפלן, ישראל קמחי ומאיה חושן, הרי ירושלים ושפלת יהודה - מדיניות שימור ופיתוח בר קיימא, מכון ירושלים לחקר ישראל, 2000
*אורי ערד ואחרים, צפון הרי ירושלים - סקר, ניתוח והערכה של טבע, נוף ומורשת האדם, מכון דש"א, מאי 2016

## הערות שוליים

*
*
ירושלים
ירושלים
קטגוריה:הרי יהודה
קטגוריה:שביל ישראל
פיטר בננסון

**פיטר בננסון** (באנגלית: **Peter Benenson**; 31 ביולי 1921 – 25 בפברואר 2005) היה עורך דין בריטי, אשר הקים בשנת 1961 את ארגון זכויות האדם "אמנסטי אינטרנשיונל".

## ביוגרפיה
פיטר בננסון נולד באנגליה למשפחה יהודית, תחת השם **פיטר ג'יימס הנרי סולומון**. הוא היה בנם היחיד של הרולד סולומון ופלורה בננסון. אביו היה בן למשפחת סוחרים ששימש כקצין בצבא הבריטי. אמו פלורה ילידת פינסק שבבלארוס, היגרה לבריטניה בצעירותה והייתה פעילה ציונית. כאשר בננסון היה בן תשע מת אביו, הוא אמץ את שם משפחתה של אימו בשלב מאוחר יותר בחייו. הסופר ויסטן יו אודן לימד אותו באופן פרטי, ואחר כך למד בבית הספר היוקרתי איטון קולג'.

החל ללמוד בבייליול קולג', אוניברסיטת אוקספורד, אך עם פרוץ מלחמת העולם השנייה התגייס לצבא הבריטי ושירת כקצין מודיעין. לאחר המלחמה הוכשר כעורך דין.

בשנת 1961, בננסון קרא בעיתון על שני סטודנטים פורטוגזים שנשפטו לשבע שנות מאסר כשכל חטאם היה הרמת כוסית לחיי "החופש". בננסון כתב לעורך העיתון "אובזרוור" הבריטי ("The Observer"), וב-28 במאי פרסם זה את מאמרו של בננסון. המאמר, תחת הכותרת "האסירים הנשכחים", קרא לקוראים לכתוב מכתבי תמיכה בסטודנטים. כדי לתאם את הקמפיין הוקמה "אמנסטי אינטרנשיונל" ביוני 1961. התגובה הייתה גדולה בהרבה מהצפוי, עד שבתוך שנה התארגנו קבוצות של כותבי מכתבים ביותר מתריסר מדינות, שכתבו להגן על קורבנות חוסר-צדק באשר הם. באמצע 1962 כבר היו לאמנסטי קבוצות פעילות, או בשלבי התארגנות, בגרמניה המערבית, בלגיה, שווייץ, הולנד, נורווגיה, שוודיה, אירלנד, קנדה, סרי לנקה, יוון, אוסטרליה, ארצות הברית, ניו זילנד, גאנה, ישראל, מקסיקו, ארגנטינה, ג'מייקה, מאלי, הרפובליקה הדמוקרטית של קונגו, אתיופיה, ניגריה, בורמה והודו.

בשנת 1966, פרש בננסון מהארגון.

## חייו האישיים
נישואיו לאשתו הראשונה מרגרט אנדרסון הסתיימו בגירושין בשנת 1972. הוא התחתן עם סוזן בות' בשנת 1973. נולדו להם שני ילדים והם חיו כזוג עד מותו בשנת 2005.

## ראו גם
* אמנסטי אינטרנשיונל

## קישורים חיצוניים

* מודעת אבל באתר של אמנסטי אינטרנשיונל
* 

* 


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עורכי דין יהודים בריטים
קטגוריה:אמנסטי אינטרנשיונל
קטגוריה:יהודים בריטים
קטגוריה:בוגרי איטון קולג'
קטגוריה:בריטים שנולדו ב-1921
קטגוריה:בריטים שנפטרו ב-2005
שלזיה הצ'כית

**שלזיה הצ'כית** (בצ'כית **České Slezsko**, בגרמנית **Tschechisch-Schlesien**, בפולנית: **Śląsk Czeski**) היא חבל ארץ היסטורי קטן ברפובליקה הצ'כית. אין לאזור מעמד פורמלי כלשהו, אך שטחו חופף בקירוב למחוז מוראבו-שלזיה (צ'כית Moravskoslezský kraj). 

שלזיה הצ'כית נמצאת בהרי הסודטים, שהופכים לקרפטים ממזרח, והעיר המרכזית בה היא אוסטרבה.
שטחה של שלזיה הצ'כית כ-4,559 קמ"ר ואוכלוסייתה נאמדת בכמיליון נפש.

## היסטוריה
שלזיה הצ'כית חופפת בקירוב לשטחה של שלזיה האוסטרית, החלק הקטן משלזיה, שנותר בידי אוסטריה ההבסבורגית לאחר המלחמה השלזית הראשונה ב-1742, עת שאר שלזיה נמסרה לידי פרוסיה. ב-1918, עם פירוקה של אוסטריה-הונגריה לאחר מלחמת העולם הראשונה נכלל רוב השטח במדינה החדשה צ'כוסלובקיה, מלבד אזור זאולז'ה שחולק בין צ'כוסלובקיה לפולין (קביעת הגבול באזור זה עוררה סכסוך בין המדינות). נוסף לכך, נכלל בשטח שלזיה הצ'כית גם אזור הלוצ'ין (Hlučín) שסופח מהחלק הפרוסי של שלזיה במסגרת חוזה ורסאי. שלזיה הצ'כית היוותה תחילה יחידה מנהלית נפרדת בתוך צ'כוסלובקיה, לצד בוהמיה, מוראביה וסלובקיה. ב-1928 אוחדה עם מוראביה ליחידה אחת, שנקראה מוראבו-שלזיה.

בהסכם מינכן מ-1938 נמסרה רוב שלזיה הצ'כית לגרמניה הנאצית, כחלק מחבל הסודטים. זמן לא רב לאחר שגרמניה סיפחה את חבל הסודטים, השתלטה פולין על זאולז'ה. 

עד 1945 היה האזור (מלבד זאולז'ה ואוסטרבה) מיושב בעיקר בגרמנים. לאחר מלחמת העולם השנייה והקמתה מחדש של צ'כוסלובקיה, גורשה כמעט כל האוכלוסייה הגרמנית לגרמניה.

## קישורים חיצוניים

שלזיה הצ'כית
קטגוריה:טריטוריות היסטוריות
זה הזמן (תוכנית טלוויזיה, ערוץ 10)

**זה הזמן** הייתה תוכנית תחקירים בהגשת הפרשן המדיני בזמנו של חדשות 10, עמנואל רוזן, בערוץ 10.

## היסטוריה
התכנית שודרה בין השנים 2002–2006 ועסקה בתחקירים בכל התחומים והייתה ידועה בפינתה "מצעד האיוולת", בה דירגו הצופים את "דברי-החוכמה" של חברי הכנסת בשבוע שהיה.

התוכנית צולמה באולפני "חדשות 10" שבגבעתיים, והופקה על ידי חברת ההפקות "חדשות 10", עבור ערוץ 10.

עם מעברו של רוזן לערוץ 2 בדצמבר 2006, הופסק שידור התוכנית.

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות תחקירים ישראליות
קטגוריה:תוכניות טלוויזיה ישראליות שעלו לשידור בשנת 2002
קטגוריה:ערוץ עשר: תוכניות וסדרות
קטגוריה:חדשות עשר
הספר מסביליה

**הספר מסביליה, או זהירות חסרת תועלת** (באיטלקית: **Il barbiere di Siviglia, ossia L'inutile precauzione**) היא קומדיה מאת פייר בומרשה ואופרה בופה של ג'ואקינו רוסיני על פי העלילה של המחזה.

## המחזה
שמאל|ממוזער|150px|פייר בומרשה
את המחזה כתב המחזאי הצרפתי בומרשה, והוא הועלה לראשונה בשנת 1775 בתיאטרון "קומדי פראנסז".

עלילת המחזה מספרת על הדוקטור ברטולו הזקן אשר רוצה להתחתן עם רוזינה, בת חסותו, אך רוזינה רוצה להתחתן עם הרוזן הצעיר מאלמוויוה, שמאוהב בה. לשני האוהבים הצעירים עוזר הספר והמשרת לשעבר של הרוזן, פיגארו, אשר מצליח לסכל את תוכניותיהם של ברטולו ועוזרו, דון באזילו.

לבד מהיותו קומדיה משעשעת, במחזה גם יסודות של ביקורת חברתית על שרירות לב השלטון ואי-השוויון בין המעמדות. למחזה שני מחזות-המשך, נישואי פיגארו (1784) ו"האם הפושעת, או טרטיף השני" (1790 לערך).

בשנת 1948 הועלתה ההצגה בתרגומו של נתן אלתרמן בתיאטרון הקאמרי, הבמאי היה יוסף פסובסקי.

## האופרה
האופרה "הספר מסביליה" היא האופרה הפופולרית ביותר שחיבר המלחין בן המאה ה-19 ג'ואקינו רוסיני (1868–1792). אופרה זו הוזמנה אצל רוסיני בשנת 1815 על ידי האימפרסריו הווינאי דומניקו ברבז'ה והוצגה לראשונה בתיאטרון ארגנטינה ברומא בשנת 1816. הצגתה הראשונה של האופרה הייתה כישלון, בגלל קבוצת בריונים שחוללו מהומה בשעת ההצגה. את הבריונים האלה שלח המלחין האיטלקי ג'ובאני פאיזיילו, שכעס על שרוסיני השתמש כרקע לאופרה שלו במחזה, שפאיזיילו עצמו הלחין לפניו לאופרה, בהצלחה רבה. כישלונה הראשוני של האופרה גרם לרוסיני מורת רוח, אך הצלחתה לא איחרה לבוא. היא הוצגה בווינה ובערים נוספות מלבד רומא ברחבי איטליה ובסופו של דבר, הייתה זו האופרה של רוסיני שזכתה במקום של כבוד בהיסטוריה האופראית ודחקה את רגלי האופרה של פאיזיילו. את הליברית לאופרה חיבר צ'זרה סטריביני על פי המחזה של בומרשה.

### המוזיקה באופרה
נאמן לדרכו, כתב רוסיני את המוזיקה לאופרה "הספר מסביליה" תוך שלושה שבועות בלבד. הפתיחה המפורסמת לקוחה מהאופרה "אורליינו מפלמירה" (1813). רוסיני השתמש בה כתחליף לפתיחה המקורית שאבדה. רוסיני השתמש בפתיחה זו גם לאופרה "אליזבתה מלכת אנגליה" (1815) וגם האריות "הנה צוחק בשמיים, זורח אור ראשון", "דרך לסוכן", "קול צלצל לפני רגע קט בליבי", "הדיבה" ואחרות מוכרות מאוד לקהל הרחב.

### האופרה בישראל
ההצגה הועלתה לראשונה בארץ-ישראל המנדטורית בשנת 1947 בתיאטרון הקאמרי למוזיקה שכתב פרנק פלג.
ב-29 בנובמבר 1948, במלאת שנה לפתיחת האופרה הישראלית, הועלתה הצגת הבכורה של האופרה בעברית בהופעה חגיגית בבית "הבימה".
באופרה זו, השנייה בהפקות האופרה הישראלית, נטלה אדיס דה-פיליפ לראשונה על עצמה את מלאכת הבימוי. בתוכניית ההצגה לא הופיעה דה-פיליפ כבמאית.
הייתה זו ההצגה הראשונה ששודרה בשידור חי ב"קול ישראל".

במהלך השנים הועלתה האופרה מספר פעמים בישראל, בהן הפקה של האופרה הישראלית משנת 2010, בניצוחו של ג'ורג' פהליבניאן.

## תרגומים לעברית
**הספר מסיביליה** - עברית: נתן אלתרמן. סדרת "סְדָר - לספרות גנוזה", הוצאת 'דחק', 2022.

## ראו גם
* האריה של פיגארו

## קישורים חיצוניים

* על ההצגה "הספר מסביליה" בתרגומו של נתן אלתרמן, באתר נתן אלתרמן
*הליברית (טקסט) של האופרה

* 
## הערות שוליים

קטגוריה:מחזות מהמאה ה-18
קטגוריה:מחזות צרפתיים
קטגוריה:יצירות מוזיקליות על פי מחזות
קטגוריה:סביליה
קטגוריה:אופרות מאת רוסיני
קטגוריה:אופרות באיטלקית
BGM-109 טומהוק

**BGM-109 טומהוק** הוא טיל שיוט מתקדם לטווח ארוך, מתוצרת חברת ריית'יאון האמריקאית. הטיל פותח במקור בחברת ג'נרל דיינמיקס בשנות השבעים כטיל לחימוש צוללות, ונכנס לשירות חיל הים האמריקאי בשנת 1983.

הטיל יוצר במגוון דגמים, בהם ים־קרקע קונבנציונלי, ים־קרקע מצרר, ים־קרקע גרעיני, ים־ים וקרקע־קרקע. דגם בלוק 3 מונחה GPS נכנס לשירות בשנת 1993, דגם בלוק 4 מצויד במערכות הנעה וניווט משופרות, ודגם בלוק 5 שסופק במרץ 2021 מצויד בראשי קרב כנגד מטרות שונות ויכולת פגיעה במטרות ימיות דינאמיות.

בשנות ה־90 ובתחילת שנות ה־2000 ישראל ביקשה מספר פעמים מארצות הברית לרכוש את הטיל וסורבה.

בריטניה והולנד הן המדינות הזרות היחידות שרכשו את הטיל עבור חילות הים שלהן. ביולי 2006 אישר הקונגרס האמריקני לספרד לרכוש בין 60 ל־100 טילים עבור חיל הים הספרדי.

## שימוש

במהלך מלחמת המפרץ נורו על עיראק 288 טילי טומהוק.

בתקיפה האמריקאית בסוריה ב־7 באפריל 2017 תקף צבא ארצות הברית שדה תעופה סורי באמצעות 59 טילים אלו. הסיבה לתקיפה הייתה מתקפה כימית שיצאה משדה תעופה זה. בתקיפה נוספת בסוריה ב-14 באפריל 2018 על ידי צבא ארצות הברית, צרפת ובריטניה נורו לעבר סוריה 110 טילים.

עד סוף 2021 שוגרו באופן מבצעי למעלה מ־2,300 טילי טומהוק מדגמים שונים.

ב-22 ביוני 2025, ארצות הברית שיגרה מצוללות 30 טילי טומהוק על מתקני הגרעין בנתנז ובפורדו שבאיראן כחלק מתקיפת ארצות הברית את מתקני הגרעין באיראן.

במהלך מבצע שאגת הארי שהחל ב-28 בפברואר 2026, שיגרה ארצות הברית מאות טילי טומהוק על מטרות באיראן מספינות וצוללות ברחבי המזרח התיכון.

[שמאל|ממוזער|200px|שיגור טיל טומהוק מ[משחתת אמריקאית]]

## ראו גם
* נשק מונחה
* AV-TM 300 - פיתוח חלופה זולה

## קישורים חיצוניים

* 
* 
* 
* 
* 

## הערות שוליים

קטגוריה:טילי שיוט
קטגוריה:טילים אמריקאיים
קטגוריה:טילים גרעיניים אמריקאיים
קטגוריה:ריית'יאון
הכנסייה האמיתית של ישו

**הכנסייה האמיתית של [[ישו]]** היא ענף סיני של הזרם הפנטקוסטלי של הנצרות, אשר החל דרכו בראשית המאה ה-20. זוהי כנסייה עצמאית אשר נוסדה בבייג'ינג ב-1917.

יושב ראש הנוכחי הנבחר של האספה הבינלאומית של הכנסייה הוא המטיף יונג ג'י לין. האספה הבינלאומית נוסדה ב-1967 בלוס אנג'לס. ישנם כמיליון וחצי מאמינים בדוקטרינות הכנסייה, הפזורים על פני חמש יבשות.

## עשר הדוקטרינות העיקריות של הכנסייה
# **[[רוח הקודש (נצרות)|רוח הקודש]]**: קבלת רוח הקודש, כפי שנראית בדיבור בשפות, היא ההבטחה של ירושת ממלכת גן עדן על ידי המאמין.
# **ה[[טבילה לנצרות|טבילה]]**: הטבילה היא טקס מחילה לחטאים והתחדשות. הטבילה מתרחשת במקום מים זורמים כמו נחל, ים או מעיין. הבפטיסט שכבר טבל וקיבל את רוח הקודש ביצע את הבפטיזם בשמו של ישו. אדם שקיבל זאת חייב להיטבל עם ראש מורכן ופניו כלפי מטה.
# **רחיצת הרגליים**: פולחן שטיפת הרגליים מאפשר לאדם להיות אחד עם ישו. כמו כן הוא משרת כתזכורת מתמדת שהאדם צריך אהבה, קדושה, ענווה, סלחנות ושירות. כל אדם אשר הוטבל צריך שרגליו ישטפו בשם ישו. שטיפת רגליים הדדית צריכה להיעשות כאשר הדבר מתאים.
# **אכילת לחם הקודש**: אכילת הלחם ושתיית היין היא פולחן לזכר מותו של ישו הנוצרי. הפולחן מאפשר למאמין להתכבד בבשרו ובדמו של ישו ולהיות קרובים אליו כך שיוכל לחיות חיי נצח ולקום ביום האחרון. יש להשתמש רק בלחם אחד ויין אחד.
# **שמירה על יום ה[[שבת]]**: יום השבת, היום השביעי של השבוע הוא יום קדוש ומבורך על ידי האלוהים. יום זה נשמר תחת חסדו למען הנצחת הבריאה, הגאולה והתקווה למנוחה פנימית בחיים שיבואו.
# **[[ישו]]**: ישו, אשר נצלב למען גאולתם של החוטאים, קם לתחיה אחרי שלושה ימים ועלה לשמיים. הוא הדרך היחידה לגאולה, וקיים ביחד עם האב ורוח הקודש (אם כי הכנסייה מתנגדת לטרמינולוגיה "השילוש הקדוש", משיקולים סמנטיים).
# **תנ"ך**: לתנ"ך הקדוש, המכיל את הברית הישנה והחדשה, השראה המגיעה מאלוהים, ובו האמת הכתובה היחידה ואמת המידה לחיים נוצרים.
# **גאולה**: ישועה ניתנת בחסד האל באמצעות האמונה לבדה. מאמינים חייבים לסמוך על רוח הקודש על מנת לרדוף אחר קדושה, לכבד את אלוהים ולאהוב את האנושות.
# **הכנסייה**: הכנסייה האמיתית של ישו, הוקמה על ידי ישו הנוצרי באמצעות רוח הקודש בעת המַלְקוֹשׁ שכבר החלה, היא התחדשות הכנסייה האמיתית מזמן השליחים.
# **יום הדין**: בואו השני של האל יתרחש ביום האחרון כאשר הוא ירד מגן העדן לשפוט את העולם: הצדיקים יזכו בחיי נצח בזמן שהרשעים יהיו מגונים לעד.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:נצרות פרוטסטנטית
מלמין

**מלמין** (Melamine) הוא חומר אורגני גבישי, חסר צבע, המשמש באופן נרחב לייצור מגוון סוגי פלסטיק ושרף. השימוש העיקרי בו הוא בנגרות, לייצור ציפויים לריהוט, לדלתות ולמחיצות (לדוגמה, פורמייקה). המלמין עמיד בחשיפה לקרינת השמש וקרינת UV. כמו כן הוא משמש גם לייצור כלי מטבח ואוכל, כגון צלחות, כוסות, תרוודים, מצקות וכדומה.

## ראו גם
* MDF

## קישורים חיצוניים

* 
* 

ממוזער|כלי אוכל ממלמין

## הערות שוליים

קטגוריה:נגרות
קטגוריה:תרכובות אורגניות
מוג'אהדין

ממוזער|לוחמי מוג'אהדין חוצים את גבול פקיסטן-אפגניסטן, 1985
**מוג'אהדין** (**مجاهدين**) הוא מונח המשמש החל משלהי המאה העשרים באמצעי התקשורת לתיאור מגוון של לוחמים חמושים שתמכו באידאולוגיות אסלאמיסטיות.

## אטימולוגיה
למילים ערביות יש בדרך כלל שורש בן שלוש אותיות. השורש של 'מוג'אהדין' הוא ג'-ה-ד (ج-ه-د), שכוונתו 'מאמץ'; זהו אותו שורש כמו למילה 'ג'יהאד' (جهاد) שכוונתה 'השקעת מאמץ'. לכן 'מוג'אהד', בתרגום מילולי, הוא אדם שמתאמץ (בינוני פועל יחיד). המונח, אפילו בערבית, קיבל משמעות שהיא דתית או צבאית בעיקרה, ולכן המילה תתורגם לרוב כ'לוחם קדוש' או 'לוחם מלחמת מצווה'.

## מוג'אהדין ברחבי העולם

מוג'אהדין פעלו ופועלים בתקופות שונות ובמקומות שונים ברחבי העולם.

החל משנות ה-60 של המאה העשרים פועל ארגון מוג'אהדין ח'לק, המשלב אידאולוגיה אסלאמיסטית עם נטיות סוציאליסטיות, נגד שלטונות איראן.

מלחמת אפגניסטן, שנמשכה בין השנים 1979 ל־1989, הסתיימה בנסיגתם של הסובייטים מפני לוחמי מוג'אהדין. לאחר תקופה של מלחמת אזרחים התבסס במדינה שלטון הטליבאן.

בתקופת מלחמת האזרחים בין הנוצרים למוסלמים בבוסניה והרצגובינה, שהחלה בשנת 1991, באו לעזרת המוסלמים מוג'אהדין מרחבי העולם. אף לאחר שהסתיימה המלחמה ב־1995, עדיין פועלים שם 'המוג'אהדין הלבנים'.

בתקופת שלטון הטליבאן שימשה אפגניסטן בסיס פעולה לאוסאמה בן לאדן ולארגון הג'יהאד הסלפי תחת הנהגתו אל-קאעידה, אשר הואשמו מאוחר יותר בתכנון פיגועי 11 בספטמבר 2001.

אחד מוותיקי המוג'האדין באפגניסטן, מחמד אבו סייף, הצטרף בשנות ה-90 לחמאס. הוא התפרסם ב-1997 כשרדף אחרי סוכני המוסד שהרעילו את חאלד משעל ברבת עמון מרחק רב עד שתפס אותם.

במסגרת המלחמה בטרור שהכריז נשיא ארצות הברית, ג'ורג' בוש, בעקבות פיגועי 11 בספטמבר, נכבשה עיראק בידי צבאות קואליציה של מדינות בשנת 2003. אך אף לאחר סיומה של המלחמה נמשכת הלחימה בעיראק בידי גורמים שונים ובהם מוג'אהדין שחדרו למדינה דרך גבולותיה הארוכים. לרוב ההתקפות שבוצעו אחראי ארגונו של אבו מוסעב א-זרקאווי שב־2004 הודיע על הצטרפותו לאל-קאעידה.

במסגרת מלחמות האזרחים, שפרצו בעקבות האביב הערבי, הגיעו מוג'אהדין מרחבי העולם לארצות ערב במטרה להילחם לצד ארגוני ג'יהאד סונים או לצד ארגוני ג'יהאד שיעים, הנלחמים אלו באלו. ניתן לראות זאת במיוחד בסוריה. עם הקמת ג'בהת א-נוסרה, סניף אל-קאעידה בסוריה, הגיעו למדינה מוסלמים סונים רבים מארצות ערב ואירופה במטרה להצטרף לארגון. בד בבד, כדי לסייע לשלטונות הפרו-איראנים בסוריה ובעיראק נגד המורדים הסונים הגיעו לאזור עשרות אלפי מוג'אהדין שיעים מאיראן (משמרות המהפכה האסלאמית), מלבנון (חזבאללה), מאפגניסטן ומפקיסטן.

ארגון המדינה האסלאמית - אחד מגלגוליו של ארגונו של זרקאווי - שהתפצל מאל-קאעידה, משך אליו עשרות אלפי מוג'אהדין מכל העולם, שראו בהקמתו את חזרתה של האימפריה המוסלמית.

## ראו גם
* טרור אסלאמי
* אסלאמיזם
* דוקטרינת רייגן

## קישורים חיצוניים

* 

קטגוריה:ג'יהאד
קטגוריה:טרור אסלאמי
פסיפס (גנטיקה)

בגנטיקה, **פסיפס (מוזאיקה)** היא נוכחות של לפחות שתי אוכלוסיות תאים שונות מבחינה גנטית באותו יצור, כאשר לשתיהן מקור גנטי משותף. פסיפס מתקבל באופן טבעי כאשר שתי ביציות מופרות המצויות ברחם בו זמנית, אינן מתפתחות לתאומים לא זהים, אלא נצמדות ויוצרות עובר אחד. במעבדה ניתן לקבל תופעה דומה באופן מלאכותי על ידי עירוב שני עוברים (במעבדה שתי הביציות אינן חייבות להיות מאותה אם).

לאדם או היצור החי שמורכב מתופעת הפסיפס קוראים "כימרה"

לעיתים קרובות, היותו של אדם מורכב כפסיפס תאים מתגלית משום שאוכלוסיית תאים אחת היא תקינה והשנייה נושאת פגם גנטי. במקרים כאלה למחלה הגנטית יש תסמינים קלים מהמקובל. דוגמה למחלה גנטית שחושפת את היותו של אדם מורכב כפסיפס היא תסמונת רט בגברים. זאת משום שככלל, עוברים זכרים שלוקים בתסמונת זו מתים בסמוך ללידתם והפסיפסים הם בין הבודדים ששורדים.

אצל חתולי בית יש דוגמה ברורה לפסיפס שאינה נחשפת בשל מחלה - חתולה נקבה שלפרוותה יש יותר משני צבעים היא ברוב המקרים מורכבת כפסיפס, כתוצאה מהשתקה של כרומוזום X.

## פסיפס מוגבל לשליה
Confined placental mosaicism, בקיצור CPM, הוא מצב פסיפס המחולק כך שבעובר עצמו התאים תקינים ורק בשליה נמצאים פגמים כרומוזומליים כגון טריזומיה. המצב בדרך כלל מתגלה כאשר בדיקת סיסי שליה מגלה טריזומיה אך בבדיקת דם העובר עצמו הכרומוזמים נראים תקינים.

CPM יכול להיווצר בשני מנגנונים:
* חוסר הפרדה בין כרומוזומים במיטוזה של תאי השליה עצמה.
* חוסר הפרדה באחד המיוזות של תאי הנבט ובשלב מאוחר יותר איבוד הכרומוזום הנוסף במנגון "הצלה טריזומית", כך שהפגם נשאר רק בכמות תאים מוגבלת (במקרה של CPM, ברקמת השליה).

### סיכון להריון
רוב המקרים של CPM ממשיכים להריון תקין אך אחוז העיכובים בהתפתחות ואחוז ההפלות הטבעיות גבוהים יותר. קיימת התאמה בין מידת ההתפשטות של התאים הפגומים לרמת הסיכון להריון וכן ישנה השפעה של סוג התאים שנפגעו. CPM שנובע מ"הצלה טריזומית" יכול להיות כרוך בדיזומיה חד הורית, מצב שגם בדרך כלל אינו מסוכן אך יכול ליצור בעיות במקרים מסוימים.

## קישורים חיצוניים
* כיצד פסיפס כרומוזומלי מתרחש - מתוך אתר "פיגור שכלי"
* 

קטגוריה:מחלות כרומוזומליות
ישראל יהושע זינגר

[ממוזער|250px|שמאל|מימין לשמאל: ישראל יהושע זינגר, [מלך ראוויטש, פרץ מרקיש, אורי צבי גרינברג, פרץ הירשביין ומנדל אלקין, ב-1922]]
**ישראל יהושע זינגֶר** (שם העט בכתיב יידי: י. י. **זינגער**; 30 בנובמבר 1893 – 10 בפברואר 1944) היה סופר, מחזאי ועיתונאי יידיש.

## קורות חיים
זינגר, בנו של ר' פינחס מנחם זינגר, נולד בעיירה בילגוריי שבפולין. הוא אחיהם של סופרי היידיש אסתר קרייטמן ויצחק בשביס-זינגר, חתן פרס נובל לספרות. כשהיה בן 15 עברה המשפחה לוורשה. בגיל 18 החל לכתוב, וכתביו הראשונים פורסמו ב-1916 בעיתוני יידיש. בין השנים 1918–1921 חי בקייב, ושם פרסם את סיפורו "פערל" (ביידיש: "פנינים"). ב-1921 הפך לכתב של העיתון היידי-אמריקאי הנפוץ "פארווערטס".

ב-1927 התפרסם הרומן הראשון של זינגר, "פלדה וברזל" (ביידיש: "שטאָל און אייזן"). ב-1932 הופיע ב"פארווערטס" מחזהו "יושע עגל" (ביידיש: "יאשע קאלב"), שזכה להערכה והומחז, והוא המצליח מבין כתביו.

בשנת 1934 היגר לניו יורק, וב-1936 פרסם את ספרו "האחים אשכנזי" (ביידיש: "די ברידער אשכנזי").

חוה קלר מבית Kon (ילידת לודז' 1929), נכדתו של אדם שעליו מבוסס אחד מגיבורי הספר, מגלה פרטים שמאחורי הספר:

ב-1938 פרסם זינגר את ״החבר נחמן״ (ביידיש ״חבר נחמן״), וב-1943 את ״בית קרנובסקי״ (״די משפחה קארנאווסקי״. זינגר נפטר בניו יורק בשנת 1944, בגיל 51. לאחר מותו, ב-1946, התפרסם אוסף זכרונותיו, ״מעולם אשר היה ואיננו״ (״פון א וועלט וואס איז נישטא מער״).

## מספריו
* פלדה וברזל, 1927
* יושֶה עגל ("יאשע קאלב"), 1932 (רומן; הוצאה נוספת: 1933).
* האחים אשכנזי, 1935
* החבר נחמן, 1943
* בית קרנובסקי (די משפחה קארנאווסקי) - 1943
* על עולם שאיננו עוד - חלקה הראשון של אוטוביוגרפיה שיצאה לאור אחרי מותו.
* 22 סיפורים, תורגמו לעברית על ידי אהרון צפנת, מ' ניומן, תשל"ב

## לקריאה נוספת
* ישראל יהושע זינגר – **פנינים** (מיידיש: עידו בסוק | אחרית־דבר: אברהם נוברשטרן), דחק, כרך יז', 2024.
## קישורים חיצוניים

* 
* 
* 
* 
*  (ביקורת)
* 
* "עכשיו כולנו כאחד יהודים": זהות יהודית-גרמנית ברומן '''בית קרנובסקי''' מאת זינגר, באתר יד ושם
* Free version in Yiddish of ''Fun A Welt Wos Iz Nishto Mer''
* 
* 
* 

## הערות שוליים

קטגוריה:יהודים שהיגרו מפולין לארצות הברית
קטגוריה:מחזאים יהודים אמריקאים
קטגוריה:מחזאים יהודים פולנים
קטגוריה:סופרים יהודים אמריקאים
קטגוריה:סופרים יהודים פולנים
קטגוריה:סופרים כותבי יידיש
קטגוריה:עיתונאים כותבי יידיש
קטגוריה:מחזאי יידיש
ישראל
קטגוריה:אמריקאים שנולדו ב-1893
קטגוריה:אמריקאים שנפטרו ב-1944
אחורי החדשות

**אחורי החדשות** הייתה תוכנית הומור וסאטירה ששודרה בערוץ ישראל 10, בהגשת יאיר ניצני בשנים 2003–2005.

הסדרה הייתה בנויה במתכונת של  הומוריסטית, עם כתבים ומבזקים. השתתפו בה קומיקאים מוכרים וותיקים, לצד קומיקאים מתחילים.

העונה הראשונה הייתה קצרה ושודרה במשך שלושה חודשים. בעונה השנייה שודרו 54 תוכניות ולאחר הפסקה של 4 חודשים שודרה עונה שלישית, החל מדצמבר 2004. בעונה השלישית שודרו 24, עם ממוצע רייטינג נאה שנע סביב ה-7%. שיא הצפייה בתוכנית נרשם בפברואר 2005, כש"אחורי החדשות" קיבלה רייטינג של 9.6%. התוכנית האחרונה שודרה ב-21 ביוני 2005.
## קטעים קבועים
בין היתר כללה התוכנית סדרת כתבות סאטיריות בשם "נחמה בעיר הגדולה" העוסקת במתנחלת בשם נחמה בת יפונה (יעל לבנטל) שעוברת לתל אביב מן ההתנחלות הפיקטיבית "נקבים דרום".

דמות בשם מוחמד פיאדה אותה גילם ניצני עצמו אשר מלאה שורה של תפקידים בין היתר זמר מצרי המשתף פעולה עם מרגול (נדב אבוקסיס) ומגיש חדשות של תוכנית בשם "אחורי החזבאללה".

דיווחים וכתבות מן השטח על ידי הכתבים יעל יגנדורף (יעל לבנטל) המתארת באופן קבוע בצורה ריגשית וחסרת הקשר את האירועים, אריק זילברמן (בתפקיד עצמו) המתאר בחוסר ביטחון (לרוב כאשר הוא פצוע או חבוש בגבס) את דעתו על האירועים אותם הוא מסקר אף על פי שהוא היחיד מבין הכתבים אשר מדווח בפועל על אירוע כלשהו, שגיב פרידמן (בתפקיד עצמו) נוטה להשוות את נושא הדיווח בעזרת שימוש במשחקי מילים ואירועים אחרים מן העבר.

מנהיגי העולם: קטע וידאו המורכב מסרטונים של מנהיגי העולם נואמים בצירוף כתוביות קומיות המתארות סיטואצית שונות כגון יחסים וזוגיות, ממשלת אחדות בישראל וכו'.

אנחנו מסבירים לעובדים הזרים: בכל סוף תוכנית מארח ניצני שלושה עובדים זרים ומספר להם על הישראליות במבטא ישראלי כבד ועמוס בשגיאות תרגום ובמשחקי מילים בעלות כפל משמעות.

## ראו גם
*ערוץ 10

## קישורים חיצוניים
*
* 
**ביקורות**
* 
* 
* 
* 
* 
* 
* 

## הערות שוליים

קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2003
קטגוריה:ערוץ עשר: תוכניות וסדרות
קטגוריה:סדרות טלוויזיה ישראליות שעלו לשידור בשנת 2003
מאניש

**נונו ריקרדו אוליביירה ריבריו** (בפורטוגזית: **Nuno Ricardo de Oliveira Ribeiro**; נולד ב-11 בנובמבר 1977 בליסבון שבפורטוגל), הידוע בכינוי **מאניש** (Maniche), הוא כדורגלן עבר פורטוגלי ששיחק בנבחרת פורטוגל.

מאניש החל את הקריירה שלו בקבוצת הנערים של בנפיקה ליסבון. לאחר מכן עלה לקבוצה הבוגרת של בנפיקה. עם נבחרת פורטוגל זכה במקום השני ביורו 2004. לאחר 4 עונות מוצלחות מ-2001 עד 2005 בפורטו עבר לקבוצת דינמו מוסקבה הרוסית תמורת 16 מיליון יורו.

## תארים
;פורטו
*גביע אופ"א 2003
* אליפות פורטוגל 2003 ו-2004
* הגביע הפורטוגזי 2003
* ליגת האלופות 2004
;צ'לסי
* אליפות הפרמייר ליג 2006
;אינטר מילאנו
* אליפות איטליה: 2007/2008

## קישורים חיצוניים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני פורטו
קטגוריה:כדורגלני דינמו מוסקבה
קטגוריה:כדורגלני צ'לסי
קטגוריה:כדורגלני אתלטיקו מדריד
קטגוריה:כדורגלני אינטר מילאנו
קטגוריה:כדורגלני פ.צ. קלן
קטגוריה:כדורגלני ספורטינג ליסבון
קטגוריה:כדורגלני נבחרת פורטוגל
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:ספורטאים זרים ברוסיה
קטגוריה:ספורטאים פורטוגזים באנגליה
קטגוריה:ספורטאים פורטוגזים בספרד
קטגוריה:ספורטאים פורטוגזים באיטליה
קטגוריה:ספורטאים זרים בגרמניה
קטגוריה:פורטוגזים שנולדו ב-1977
תא כתום

ממוזער|200px|חברת "תא כתום" מפגינה כנגד תוכנית ההתנתקות
[שמאל|ממוזער|200px|תצוגה של "תא כתום" ב[האוניברסיטה העברית|אוניברסיטה העברית, קמפוס גבעת רם.]]
**תא כתום**, "תא סטודנטים נגד ההתנתקות", היה ארגון סטודנטים ימני שנטל חלק בפעילויות המחאה נגד תוכנית ההתנתקות.

## היסטוריה
הארגון הוקם על ידי קבוצת פעילים בראשותם של אריאל גלבוע ורונן שובל, מהאוניברסיטה העברית, בתחילת שנת הלימודים תשס"ה (2004). הארגון מנה כ-4,000 סטודנטים, בכ-50 מוסדות לימוד אקדמיים. חבריו נטלו חלק בפעילויות המחאה נגד תוכנית ההתנתקות, בשיתוף פעולה עם מועצת יש"ע.

## פעילויות
לפני תוכנית ההתנתקות:
* שביתת רעב בת 12 ימים מול משרד ראש הממשלה, שהופסקה בהתערבות נשיא המדינה, משה קצב.
* "ליל הגשרים הכתומים": תליית שלטים ב-50 גשרים מרכזים מאילת ועד מטולה, נגד תוכנית ההתנתקות. שם הפעילות היה פרפרזה על ליל הגשרים.
* "תל אביב כתומה" - חלוקה של למעלה מ-80,000 סרטים כתומים על מכוניות ברחבי העיר תל אביב.
* הפגנה של כ-2,000 סטודנטים נגד תוכנית ההתנתקות מול אוניברסיטת ת"א.
* הפגנה נוספת של 800 סטודנטים מול אוניברסיטת בר-אילן והענקת "תעודת עניות" לראש הממשלה.
* ארגון אוהלי מחאה נודדים.
* השתתפות ב"צעדת ההתחברות" בכפר מימון ביולי 2005.
* ארגון "גרעיני חיזוק" ביישובים מורג שבגוש קטיף וחומש שבצפון השומרון, שסייעו לתושבים לפני ההתנתקות.

### לאחר ההתנתקות
לאחר ביצוע תוכנית ההתנתקות חדל הארגון לפעול. בסוף שנת 2006 רונן שובל הקים יחד עם ארז תדמור את תנועת "אם תרצו".

## קישורים חיצוניים
* 	
* 	
* 
* 
* 	

## הערות שוליים

קטגוריה:ישראל: ארגוני סטודנטים
קטגוריה:ארגוני ימין בישראל
קטגוריה:תוכנית ההתנתקות: ארגונים
לימוזינה (תוכנית טלוויזיה)

**"לימוזינה"** הייתה תוכנית ראיונות בהגשת גיל ריבה ששודרה בערוץ ישראל 10 בין השנים 2002–2005.
## היסטוריה
התוכנית עלתה לשידור עם עליית ערוץ 10, ושודרה בין השנים 2002 ו-2003, בשתי עונותיה הראשונות, בליווי הדוגמנית גלית גוטמן. בשנת 2005 החליט מנהל התוכן בערוץ, שי אביבי, להחזיר את התוכנית לעונה נוספת. 

בכל תוכנית מנהל ריבה שיחה, תוך כדי נסיעה בלימוזינה, עם מרואייניו, אושיות אקטואליות ומוכרות לציבור הרחב. במהלך הראיון מתווספים קטעי דיבור וטקסטים של ריבה ותגובות שונות של הנוגעים בדבר. התוכנית ידועה בסאטיריות, ציניות וסארקסטיות של המנחה בשאלותיו השונות.

בתוכנית אחת קרא נועם פדרמן לגירוש ערבים, והועמד על כך לדין. נגזרו עליו עבודות שירות.

## קישורים חיצוניים

**ביקורות**
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2002
קטגוריה:ערוץ עשר: תוכניות וסדרות
קטגוריה:גלית גוטמן